Koos koolidega alustavad uut aastat/hooaega ka meie rohked telekanalid.    Mõnele uuele saatele on tehtud nii palju reklaami, et siis ikka "satud" ju vaatama.  Ehk siis "Tõehetk". Ameerikast sisseostetud hirmkallis  formaat, saatejuhiks üks karismaatilisemaid mehi Hannes Võrno - siis peab ju seda edu saatma. Eks siis näis.  Arvatavasti hakatakse selle saate eetilisuse üle vaidlema hooaja lõpuni ja tabloidid saavad kuuma materjali sellest, mis pärast šokeerivat saadet juhtus (midagi ikka juhtub ju!).  Mina räägin ainult oma mätta pealt.  Ma ise ei läheks MITTE KUNAGI sellisesse saatesse, sest ma ei suudaks ükskõik millise raha eest olla lõpuni avameelne. Ma võin ühele inimesele nõrkushetkel puistata  hingesaladusi (ja siis hiljem võib-olla piinelda!), aga kogu Eesti Vabariigile!??  Küsimused on varem juba esitatud ja vastused valedetektori abil õigeks/valeks tunnistatud. Mis imemasin see on?(olen küll filmidest näinud!) Kas eksimis-% on nullilähedane?  Mis on selle saate eesmärk? Osaleja jaoks ilmselt raha võitmine. Aga vaataja jaoks? Tunda kaasa või mõttes parastada? Minu jaoks olid igavad need 30 sekundit, mil tuli oodata vastust   Anu Lambi  sametises esituses. Silmaringi laiendamisest pole juttugi?!  Ma veel vaatan, kas ma hakkan seda üldse vaata ma.    Teine uus saade "Värske Ekspress" meeldis mulle rohkem ja ilmselt jään vaatajaks (iga nr on ju tähtis?!)  Mihkel Raud on minu igiammune lemmik, juba R2 ajast. Tema tulistav kõneviis ja väikesed armsad spontaansed ninakirtsutused mulle kohe meeldivad.  Loodetavasti on see omamaine formaat ja seal võib ka vaielda ja teravusi õhku paisata. Peaasi, et poleks igav.  Mõned päevad tagasi arutati siin blogiilmas,  kas Liis Lass on tibi ja kas ta on sel juhul blond ja loll tibi. Minul pole Liisi vastu midagi  ( kena noor inimene!), ja ma olin meeldivalt üllatunud, kui "südilt ja argumenteeritult"(ühe kommentaarija sõnad) ta saatejuht Rauale vastu vaidles ja oma vaateid( ja sõbrannasid) kaitses. No rumal ta küll pole, võib-olla edev, aga see pole ju keelatud!!      Eile vaatasin eiteamitmeskord filmi "Vanad ja kobedad saavad jalad alla", ja teate - mul on tunne, et see läheb ajaga paremaks, nagu  teisedki eesti   kultusfilmid a´la "Siin me oleme", kus lihtsalt naudid näitlejate mängu, totakaid-naljakaid situatsioone, lendfraase ja ka head filmimuusikat (siin Genialistid). Tunnistan ausalt, et mulle tandem Maie-Valdur meeldib väga!!!  Põnevaid hetki tv seltsis!    pildid netist